3. Ungdómsnevnd 4. Møguliga aðrar nevndir settar av starvsnevndini § 5 Starvsnevnd Felagið verður stjórnað av starvsnevndini, ið telur 5-8 limir. Starvsnevndin er viðtøkufør, tá ið 2/3 av starvsnevndarlimunum eru møttir. Allar avgerðir á starvsnevndarfundi verða tiknar við vanligum atkvøðumeiriluta, men stendur á jøvnum er atkvøða formansins avgerandi. Starvsnevndin skipar seg sjálv við formanni, næstformanni, skriva og kassameistara. Stk. 2 Val av starvsnevndarlimum Starvsnevndarlimir verða valdir av aðalfundinum ella eyka aðalfundinum, soleiðis at tað altíð eru í minsta lagi fýra og í mesta lagi sjey persónar valdir í starvsnevndina. Umfram hetta hevur Ungdómsnevndin eitt umboð í starvsnevndini, ið verður valt eftir tilmæli frá Ungdómsnevndini. Starvsnevndarlimir verða valdir fyri 2 ár, og verða hesir valdir soleiðis, at í minsta lagi tveir limir annaðhvørt ár og tveir limir annaðhvørt ár. § 6 Ungdómsnevnd Ungdómsnevndin verður vald á felags foreldrafundi um heystið. Í ungdómsnevndina verða valdir 4 limir. Ungdómsnevndarlimir verða valdir fyri 1 ár í senn. Ungdómsnevndin vísir til- og hevur felags fíggjarviðurskifti við starvsnevndina. Ungdómsnevndin skipar seg við einum formanni og einum skrivara. § 7 Aðrar nevndir o. l. Starvsnevndin hevur heimild til at seta nevndir, arbeiðsbólkar, hjálparfólk, ráðgevarar o. l. at taka sær av pørtum av dagliga virkinum í felagnum. Peningamál og heimildir Starvsnevndin hevur øll peningamál um hendi. Allar avtalur so sum sáttmálar við leikarar, venjarar og starvsfólk, sponsor-, lýsingar- og stuðulsavtalur skulu góðkennast av starvsnevndini. Nevndin er ikki viðtøkufør uttan at meira enn helvtin av nevndarlimunum eru á fundi. Felagið verður teknað av formanninum og kassameistaranum í felag, tó skal aðalfundurin góðtaka veðseting, keyp og sølu av føstum ognum. § 9 Roknskaparárið Roknskaparárið er frá 1. januar til 31. desember. Aðalfundurin er hægsti myndugleiki felagsins. Hann verður hildin í seinasta lagi 1. apríl á hvørjum ári. Fundurin skal lýsast við í minsta lagi 14 daga freist. Mál til aðalfundin skulu vera starvsnevndini í hendi í seinasta lagi eina viku innan fundin. Innkomin mál skulu vera til taks fyri limirnar í so góðari tíð, sum tilber. Fyri at vera viðtøkuførur, skulu minst 18 limir vera møttir til aðalfundin. Eru ikki nóg nógvir limir møttir, verður boðað til nýggjan aðalfund við somu dagsskrá, og er hesin altíð viðtøkuførur. Stk. 2 Á aðalfundinum er dagsskráin fylgjandi: 1. Fundarstjóri verður valdur 2. Formaðurin greiðir frá farna ári 3. Grannskoðaður roknskapur verður framlagdur 5. a) Val av starvsnevndarlimum smb. § 5 b) Val av grannskoðara 6. Ymiskt Við val av starvsnevnd skal skrivlig atkvøðugreiðsla fara fram. Bert limir, ið hava fylt 14 ár og eru til staðar við atkvøðugreiðsluna, hava atkvøðurætt. Valbærur er hvør limur, sum er myndugur. Stk. 4 Til allar lógarbroytingar krevst at 2/3 av møttu limunum atkvøða fyri. Aðalfundurin avger við vanligum meiriluta, um onnur mál eru av slíkum týdningi, at tey krevja 2/3 av atkvøðunum fyri at verða samtykt. § 11 Eykaaðalfundur Ein meiriluti av starvsnevndini kann kalla til eykaaðalfundar. Annars skal starvsnevndin kalla til eykaaðalfundar, tá í minsta lagi 12 limir krevja tað, og samstundis boða starvsnevndini skrivliga frá teimum málum, ið skulu viðgerast. Stk. 2 Mannagongdin í samband við ein eykaaðalfund er tann sama sum við árliga aðalfundin. Felagið kann ikki takast av, um 18 limir ynskja at halda áfram. Um so er, at felagið heldur uppat, skulu ognir tess ganga til frama fyri ítróttina. Soleiðis endurskoðað og samtykt á aðalfundi 22. februar 2016.